Karlsborgin linnoitus

Karlsborgin linnoitus on Ruotsissa nykyisessä Karlsborgin kunnassa sijaitseva linnoitusrakennelma. Se on sijoitettu Vättern-järven rannalle. Rakentaminen aloitettiin vuonna 1819 ja saatiin valmiiksi vuonna 1909.Statens fastighetsverk: Karlsborgs fästning   Viitattu 19.5.2013. Puolustustarve oli lisääntynyt, kun Ruotsi oli menettänyt Suomen Venäjälle ja valtioneuvos Baltzar von Platenin mielestä tarvittiin linnoitus keskeiselle paikalle sisämaassa, jota voitaisiin käyttää turvapaikkana mahdollisen sodan alkaessa. Linnoitus oli Pohjois-Euroopan suurin rakennustyö ja siinä on viiden kilometrin mittaiset vallit.Fredrik Kullberg: Sveriges 100 märkligaste sevärdheter. Ponto Pocket 2013, s. 23. Se oli kuitenkin täysin vanhanaikainen jo valmistuessaan 1909. Tulivoimaisemmat aseet ja paremmat maalla kulkevat yhteydet saivat Karlsborgin tyyliset linnoitukset muuttumaan vanhanaikaiseksi ja puolustusta siirrettiin rannikoille. Nykyään Karlsborg on armeijan käytössä koulutus- ja varastopaikkana. Siellä toimivat esimerkiksi museo ja laskuvarjojääkärikoulu.

Lähteet

Aiheesta muualla

 Linnoituksen kotisivut 
 Linnoitusmuseon kotisivut 
 Linnoituksen esittely Karlsborgin matkailusivuilla  

Luokka:Ruotsin linnoitukset
Luokka:Karlsborgin kunta